《赋得汲古得修绠》
清代·戴亨

圣贤遗大业，慷慨慕前修。纤悉虽曾获，渊深不易求。

譬穷江海虽，须自滴涓谋。岁月为长索，诗书汲众流。

辘轳操巨手，甘苦渥枯喉。濡首探精蕴，冲波习勇泅。

一朝登道岸，百尺上竿头。瀱汋无超识，空馀抱瓮羞。

作者简介：戴亨，字通乾，号遂堂，汉军旗人。康熙辛丑进士，官齐河知县。有《庆芝堂诗集》。